# Almindelig Bukketorn

### Fra Wikipedia, den frie encyklopædi

| Almindelig Bukketorn | ?

Almindelig Bukketorn (Lycium barbarum).
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Solanales (Natskygge-ordenen)
Familie: | Solanaceae (Natskygge-familien)
Slægt: | Lycium (Bukketorn)
Art: | Lycium barbarum

Almindelig Bukketorn (Lycium barbarum) er en løvfældende busk med en buet overhængende vækstform. Barken er først lyst grågrøn og furet, men snart bliver den grå og fortsat furet. Grenene er besat med spidse, men ikke særligt synlige torne. Knopperne er spredtsiddende og knudeagtige med grå knopskæl. Bladene er helrandede og ovale med læderagtig (næsten sukkulent) og grågrøn overside, mens undersiden er en anelse lysere i farven. Blomstringen sker over en lang periode mellem juni og september, hvor man kan finde de lysviolette, regelmæssige blomster i bladhjørnerne. Frugterne er orangerøde bær, som rummer frø, der modner godt og spirer villigt.

Ikke-synlige træk

Rodnettet er vidt forgrenet og meget fint. Desuden danner planten underjordiske udløbere. De grønne dele af planten er giftig, men bærrene har fået stigende anvendelse i alternativ medicin.

Størrelse

2 x 2 m (50 x 50 cm/år).

Hjemsted

Busken hører hjemme på stenede kyster i store dele af det nordlige Europa. I Danmark findes den sammen med bl.a. Almindelig Kvik, Almindelig Strandkål, Klit-Rose og Sand-Hjælme.

Anvendelse

Busken bruges som underplantning i læhegn og til sikring af standbredder og vejskrænter.

Bær og bark spiller en stor rolle i traditionel, kinesisk medicin. Her mener man, at de har gunstig virkning på bl.a. immunforsvaret, synet, leverfunktionen, kredsløbet og produktionen af sædceller. I kinesisk sprogbrug er bærrene søde i smagen (som rosiner) og neutrale i deres virkning. De kan spise rå, som te eller i tinktur. Bærrene er rige på beta-caroten, C-vitamin, B1-, B2- og andre vitaminer, mineraler, antioxidanter og aminosyrer. Firmaer, der forhandler de tørrede bær, hævder at de også indeholder isoleucin, tryptofan, zink, jern, kobber, calcium, germanium, selen, fosfor, B6-, og E-vitamin.

Vækstform | Frugter

Hentet fra "http://da.wikipedia.org../../../a/l/m/Almindelig_Bukketorn_e630.html"

Kategorier: Taksonomisk beskrevet | Buske | Giftige planter

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Lietuvių
- Polski